b'\n_START_ARTICLE_\nVelika nagrada Tunisa 1935\n_START_SECTION_\nPred dirko\n_START_PARAGRAPH_\nDvakratni zmagovalec dirke Achille Varzi si je zelo \xc5\xbeelel nastopiti na tej dirki, toda Auto Unionov novi dirkalnik Auto Union Typ B \xc5\xa1e ni bil nared. Varzi je uspel prepri\xc4\x8dati mo\xc5\xa1tvo, da je poslalo nadgrajen lanski dirkalnik Auto Union Typ A zanj. Nepri\xc4\x8dakovane te\xc5\xbeave so se pojavile, ko je \xc5\xbeelel Varzi svojo pla\xc4\x8do v lirah, nova nacisti\xc4\x8dna ekonomska policija pa je zelo ote\xc5\xbeevala odna\xc5\xa1anje denarja iz Nem\xc4\x8dije. Odlo\xc4\x8dili so se, da bo Varzi nastopil kot privatni dirka\xc4\x8d in sam dobil \xc5\xa1tartnino in denarno nagrado, toda v zadnjem trenutku so se Nemci premislili in Varzi je bil prijavljen kot dirka\xc4\x8d tovarni\xc5\xa1kega mo\xc5\xa1tva. Prvi dirka\xc4\x8d mo\xc5\xa1tva Hans Stuck ni bil navdu\xc5\xa1en nad tem, kako je njegovo mo\xc5\xa1tvo za\xc4\x8delo sezono. Scuderia Subalpina in Gino Rovere sta se udele\xc5\xbeila dirke z dirkalniki Maserati 6C-34, Scuderia Ferrari pa z dirkalniki Alfa Romeo P3. Tazio Nuvolari naj bi nastopil z novim dirkalnikom Alfa Romeo Bi-motore, ki pa je povzro\xc4\x8dal te\xc5\xbeave s preveliko obrabo pnevmatik, zato je tudi prvi Ferrarijev dirka\xc4\x8d nastopil z dirkalnikom P3, ki pa so mu pove\xc4\x8dali kapaciteto motorja na 3,2 L.\n_START_SECTION_\nDirka\n_START_PARAGRAPH_\nPonovno je na tej dirki Varzi dirkal v svojem razredu in z lahkoto zmagal s skoral \xc5\xa1tiriminutno prednostjo Jeanom-Pierrom Wimillom. Motil ga je le mo\xc4\x8dan bo\xc4\x8dni veter na hitrih delih steze. Nuvolari je dr\xc5\xbeal drugo mesto do odstopa v petem krogu zaradi okvare motorja. Goffredo Zehender je svoj dirkalnikom 6C-34 raztre\xc5\xa1\xc4\x8dil \xc5\xbee v drugem krogu, toda Philippe \xc3\x89tancelin in Giuseppe Farina sta z njim dosegla tretje oziroma peto mesto. Najbolj\xc5\xa1i Ferrarijev dirka\xc4\x8d je bil Gianfranco Comotti le na \xc4\x8detrtem mestu.'